《离歌辞五首》
宋代·徐铉

莫折红芳树，但知尽意看。狂风幸无意，那忍折教残。

朝日城南路，旌旗照绿芜。使君何处去，桑下觅罗敷。

事与年俱往，情将分共深。莫惊容鬓改，只是旧时心。

暂别劳相送，佳期愿莫违。朱颜不须老，留取待郎归。

拂匣收珠佩，回灯拭薄妆。莫嫌春夜短，匹似楚襄王。

作者简介：徐铉（916年—991年）南唐，北宋初年文学家、书法家。字鼎臣，广陵（今江苏扬州）人。历官五代吴校书郎、南唐知制诰、翰林学士、吏部尚书，后随李煜归宋，官至散骑常侍，世称徐骑省。淳化初因事贬静难军行军司马。曾受诏与句中正等校定《说文解字》。工于书，好李斯小篆。与弟徐锴有文名，号称“二徐”；又与韩熙载齐名，江东谓之“韩徐”。